b'\n_START_ARTICLE_\nEksplozija rudnika v Nanaimu (1887)\n_START_PARAGRAPH_\nEksplozija rudnika v Nanaimu se je zgodila 3. maja 1887 v kanadski provinci Britanska Kolumbija. Ubitih je bilo 150 rudarjev, 7 jih je pre\xc5\xbeivelo._NEWLINE_Eksplozija se je za\xc4\x8dela globoko pod zemljo. Eksploziv je bil nepravilno name\xc5\xa1\xc4\x8den. Veliko rudarjev je umrlo takoj, ostali so za vedno ostali ujeti v rudniku. Ti ljudje so pisali poslovilna pisma v pra\xc5\xa1na tla s svojimi lopatami. Skoraj 150 otrok je izgubilo o\xc4\x8deta, 46 \xc5\xbeena je ovdovelo. Na tragi\xc4\x8den dogodek spominja obele\xc5\xbeje na Milton Streetu._NEWLINE_Prve informacije, da je umrlo 148 oseb, so popravili na 150, vklju\xc4\x8dno s 53 kitajskimi delavci, katerih imena niso znana. V tistem \xc4\x8dasu, do leta 1897, delodajalcu ni bilo potrebno poro\xc4\x8dati o smrti kitajskih delavcev. Nekatere trditve ka\xc5\xbeejo, da se je ve\xc4\x8dina ponesre\xc4\x8denih rudarjev pisala Mah. Vsi zapisi o ponesre\xc4\x8denih rudarjih so bili uni\xc4\x8deni, ko je leta 1960 pogorela kitajska \xc4\x8detrt v Nanaimu. Na obele\xc5\xbeju so imena belopoltih minercev, a le majhno \xc5\xa1tevilo kitajskih. Za nesre\xc4\x8do so kitajski delavci krivili belce, in sicer zaradi slabe komunikacije. Kitajski delavci namre\xc4\x8d niso znali prebrati znakov in navodil za delo v rudniku. Po eksploziji so rudnik ponovno odprli in proizvajali 18 milijonov ton premoga letno vse do leta 1938, ko so ga za vedno zaprli._NEWLINE_Rudnik Number One je bil odprt leta 1884 ob vzno\xc5\xbeju Milton Street v Nanaimu. Vodilo ga je podjetje Vancouver Coal Company. Ja\xc5\xa1ki in tuneli so se raztezali do otokov Protection in Newcastle ter do reke Nanaimo. Zadnji rudnik v Nanaimu so zaprli leta 1968.'